Útvar hlavného kontrolóra 
mesta Košice

S P R Á V A 
o výsledku kontroly plnenia uznesení Mestského zastupiteľstva
 v Košiciach prijatých v roku 2010.

	V zmysle § 18 písmeno d) zákona č. 369/1990 Zb. o obecnom zriadení bola na Magistráte mesta Košice v čase od 17.01.2011 do 07.03.2011 vykonaná kontrola plnenia uznesení prijatých  Mestským zastupiteľstvom (ďalej MZ) v Košiciach za rok 2010. 
	
	Kontrolou bolo zistené:
	MZ v Košiciach prijalo v roku 2010 celkom 276 uznesení. Prehľad o štruktúre prijatých uznesení je uvedený v tabuľke č. 1. 

		Tab. 1			
Uznesenia prijaté v roku 2010	Počet	
MZ schválilo	202	
MZ uložilo	7	
MZ súhlasilo	3	
MZ zrušilo	11	
MZ zobralo na vedomie	57	
MZ určilo	1	
MZ nevyhovelo	1	
MZ žiadalo	12	
MZ menovalo	10	
MZ menilo	16	
MZ odvolalo	5	
MZ odporučilo	1	
MZ poverilo	2	
MZ delegovalo	3	
MZ udelilo	2	
MZ vyhlásilo	1	
MZ konštatovalo	1	
MZ prerušilo	1	

	Z uvedeného počtu bolo v ukladacej časti uznesení uložených celkom 7 úloh, plnenie ktorých bolo podrobené kontrole.
	Prehľad o jednotlivých uzneseniach a ich plnení je uvedený v tabuľkovej časti, ktorá tvorí prílohu č. 1 správy. 
	Kontrolné zistenia ukázali na to, že Kancelária samosprávnych orgánov (KSO) vykazuje a predkladá v polročných intervaloch na rokovania MZ v Košiciach aj relácie o priebehu plnenia uznesení prijatých z obdobia rokov 2006 – 2009, ktorých relácie sa opakujú a ich aktuálnosť je potrebné prehodnotiť. Jednotlivé uznesenia a relácie k ním sú rozvedené v prílohe č. 2 správy. 

	Ďalšie kontrolné zistenia ukázali aj na skutočnosť, že niektoré oddelenia a referáty MMK nevenujú patričnú pozornosť úlohám, ktoré vyplývajú z prijatých uznesení MZ v Košiciach alebo existuje nedostatočná koordinácia a nejasné kompetencie medzi nimi. Kontrola preukázala systémový nedostatok a síce, že niektoré oddelenia a referáty MMK nevedú spisovú dokumentáciu, nemajú vytvorené samostatné spisové obaly v systéme Helios Green, ktoré by jednoznačne preukázali plnenie úloh vyplývajúcich z prijatých uznesení. 

	Záver
	Na základe uvedených výsledkov kontroly, kontrolný orgán odporúča kontrolovanému subjektu prijať opatrenie na odstránenie systémového nedostatku a určiť osoby zodpovedné za jeho vyriešenie a koordináciu medzi jednotlivými referátmi a oddeleniami MMK pri plnení prijatých úloh vyplývajúcich z uznesení MZ v Košiciach.

	Košice, 07.03.2011

								Ing. Hana Jakubíková
							    Hlavný kontrolór mesta Košice

Kontrola plnenia uznesení prijatých Mestským zastupiteľstvom v Košiciach v roku 2010.
____________________________________________________________________________________________________________________________________________

Príloha č. 1

Por. číslo	Číslo uzn.	Rokovanie MZ/Dátum	Termín splnenia úlohy/
Nositeľ úlohy	Plnenie	Text uznesenia a stav plnenia jednotlivých úloh vyplývajúcich z uznesenia	
1.	1063
	
XXXI. MZ
23.02.2010	 
T: december  2010

 Z: riaditeľ MMK
	Úloha nesplnená	Správa o výsledku kontroly hospodárenia s majetkom, majetkovými právami, finančnými prostriedkami, záväzkami, pohľadávkami a kontrola plnenia opatrení z predchádzajúcej kontroly v meste, ktoré je sídlom kraja - bolo prijatých 11 opatrení na odstránenie kontrolou zistených nedostatkov, ktoré vyplynuli z kontroly vykonanej NKÚ za rok 2009. 
– Informácia nebola predložená na rokovanie MZ v Košiciach.	
2.	1098
	
XXXII.MZ
12.04.2010	
T: august 2010

Z: riaditeľ MMK
	Úloha nesplnená	Projekt energetického zhodnotenia odpadu pre mesto Košice „MODERNIZÁCIA SPAĽOVNE“ rokovať so spoločnosťou KOSIT a.s. o príprave ekonomického, finančného a technického plánu projektu „Priemyselný plán spoločnosti KOSIT a.s. (modernizácia spaľovne – 2.Etapa)“ a zabezpečiť predloženie projektu na rokovanie MZ v Košiciach.  
–  Projekt nebol predložený v stanovenom termíne.	
3.	1118
	
XXXIII.MZ
27.04.2010	
T: jún 2010

Z: riaditeľ MMK	Úloha splnená	Stratégia rozvoja, budovania a využívania siete partnerských miest mesta Košice – 
a) doplniť predložený materiál o chýbajúce údaje a opätovne ho predložiť na najbližšie rokovanie MZ v Košiciach
b) predložiť informácie o aktivitách, plánoch a ponukách na spoluprácu pre mesto Košice na najbližšie rokovanie MZ v Košiciach 
-  Materiál bol schválený MZ v Košiciach uznesením č. 1179, 29.06.2010.	
4.	1166
	
XXXVI.MZ
29.06.2010	
T: 07.09.2010

Z: riaditeľ MMK	Úloha nesplnená	3. zmena programového rozpočtu mesta Košice na rok 2010 pripraviť analýzu stavu a navrhnúť alternatívne riešenia vzťahu mesta Košice k MFK a.s. 
- Alternatívy riešenia vzťahu mesta Košice k MFK Košice a.s. neboli predložené na rokovanie MZ v Košiciach v stanovenom termíne.	
5.	1176
	
XXXVI.MZ
29.06.2010	
T: pravidelne na riadne rokovanie MZ

Z: riaditeľ Košice- EHMK 2013, n.o.
	Úloha sa realizuje	Výročná správa Košice – Európske hlavné mesto kultúry 2013, n.o. za rok 2009 - priebežnú správu o činnosti Košice – Európske hlavné mesto kultúry 2013, n.o. predkladať pravidelne na riadne rokovanie MZ. 
– Správy sú predkladané na rokovania MZ v Košiciach.
	
6.	1259
	
XXXVII.MZ
07.09.2010	
T: december 2010

Z: riaditeľ MMK	Úloha sa realizuje	Aktualizácia Akčného plánu rozvoja mesta Košice na roky 2009-2011 – 
1. zabezpečiť zapracovanie navrhovaných zmien do Akčného plánu rozvoja mesta Košice 2009-2011a zosúladiť s Programovým rozpočtom mesta Košice
2. zabezpečiť kompatibilitu Akčného plánu rozvoja mesta Košice 2009-2011 s Politikou a stratégiou rozvoja mesta Košice 2008-2015 
– V návrhu Programového rozpočtu mesta na rok 2011 sú zapracované potreby vyplývajúce z Akčného plánu. 
– Kompatibilita Akčného plánu a PHSR bola zachovaná. 	
7.	1307
	
XXXVIII.MZ
04.11.2010	
T: 30.11.2010

Z: riaditeľ MMK	Úloha sa realizuje	Členstvo mesta Košice v Občianskom združení MRAK – zaradiť financovanie Občianskeho združenia „MRAK“ (záchranárska služba Košice) do rozpočtu mesta na udržanie pohotovosti, činnosť a techniku. 
– Zaradené do návrhu Programového rozpočtu mesta na rok 2011.	

Kontrola plnenia uznesení prijatých Mestským zastupiteľstvom v Košiciach pred rokom 2010
_______________________________________________________________________________________________________________

Príloha č. 2
Por. číslo	Číslo uzn.	Rokovanie MZ/Dátum	Termín splnenia úlohy/
Nositeľ úlohy	Text uznesenia a stav plnenia jednotlivých úloh vyplývajúcich z uznesenia	
1.	1108
bod 1
	
XXIII. MZ
29.06.2006	
do 31.12.2006
Nový T: priebežne

Z: riaditeľ MMK
	Koncepcia riešenia problémov bývania v lokalitách s vysokou koncentráciou osôb ohrozených sociálnym vylúčením - zabezpečiť rozpracovanie jednotlivých navrhovaných opatrení s dlhodobým horizontom ich realizácie - dokument bol schválený v prvej polovici roku 2006 – v koncepcii stanovené opatrenia sa priebežne z úrovne odd. služieb obyvateľstvu MMK a ďalších odborných útvarov plnia. Predovšetkým sú to opatrenia na okamžitú realizáciu (už splnené), opatrenia na realizáciu do 6 mesiacov, sčasti už aj opatrenia na realizáciu 
v dlhšom časovom horizonte (ADZ zriadená, realizuje aj príležitostné práce a zamestnávanie v mestských podnikoch, príspevok mesta na bývanie realizovaný,  umiestnenie 
v krízovom stredisku realizované podľa potreby, keď je opodstatnené). Zostávajúce 4 opatrenia (zakladanie rod. firiem, zriadenie záchytného detského domova, výstavba bytov nižšieho štandardu (sú podmienené predovšetkým územnými a hlavne finančnými možnosťami mesta, preto nie je možné stanoviť presný termín ich realizácie.
- ponechať v sledovaní	
	1108
bod 2
	
XXIII. MZ
29.06.2006	
T: priebežne

Z: riaditeľ MMK	Koncepcia riešenia problémov bývania v lokalitách s vysokou koncentráciou osôb ohrozených sociálnym vylúčením - zabezpečiť plnenie úloh, vyplývajúcich z Koncepcie riešenia problémov bývania v lokalitách s vysokou koncentráciou osôb ohrozených sociálnym vylúčením dokument bol schválený v prvej polovici roku 2006 – aktivity ako napr. zabezpečovanie inštitútu osobitného príjemcu, zvyšovanie zamestnanosti formou aktivačných prác, zriadenie komunitného centra na Luníku IX sú splnené, resp. sú trvalo zabezpečované z úrovne oddelenia služieb obyvateľstvu (ich zabezpečovanie sa stalo súčasťou pracovných náplní zamestnancov). V roku 2009 bola Úradom splnomocnenca vlády SR pre rómske  komunity schválená lokálna stratégia komplexného prístupu pre Luník IX a Demeter, v rámci ktorej má mesto Košice možnosť uchádzať sa o investičné a neinvestičné prostriedky na rozvoj týchto lokalít, čo vytvorí predpoklady aj na plnenie dlhodobých aktivít schválených v koncepcii.
- ponechať v sledovaní 	
2.	1243
	
17. MMZ
14.11.2006	
T: bezodkladne

Z: riaditeľ MMK	Postoj mesta Košice k návrhu na určenie dobývacieho priestoru na ťažbu uránu v lokalite Jahodná – Kurišková – pripraviť písomné stanovisko mesta Košice k rozsahu hodnotenia  návrhu na určenie dobývacieho priestoru v procese EIA v lokalite Jahodná – Kurišková pre MŽP SR, v ktorom vyjadrí, aby rozsah hodnotenia procesu posudzovania vplyvu činnosti na životné prostredie bol určený podľa prílohy č. 11 zákona č. 24/2006 o posudzovaní vplyvov na životné prostredie a o zmene a doplnení niektorých zákonov a s prihliadnutím na stanoviská dotknutých orgánov a verejnosti – znenie uznesenia v ukladacej časti vzniklo v období (november 2006) podľa oprávnených obáv z podania zámeru činnosti návrh na určenie dobývacieho priestoru na MŽP SR posudzovaniu podľa zákona č. 24/2006 z. z. o posudzovaní vplyvov na životné prostredie a o zmene a doplnení niektorých zákonov (zákon EIA). Ku dnešnému dňu spoločnosť nepredložila na posúdenie zámer činnosti vypracovaný podľa zákona. V sledovanom období Mesto Košice v súčinnosti s Úradom KSK využilo podľa banského zákona možnosť a podalo na Obvodný banský úrad v Košiciach písomný návrh na zrušenie chráneného ložiskového územia (CHLÚ) v lokalite Jahodná – Kurišková. Obvodný banský úrad v Košiciach rozhodol zastavení konania vo veci návrhu na zrušenie CHLÚ v lokalite Jahodná. Mesto Košice podalo odvolanie proti predmetnému rozhodnutiu. Príslušný odvolací orgán – Hlavný banský úrad Banskej Štiavnici odvolanie mesta zamietol.  V predchádzajúcom období boli v NR SR schválené novely zákonov a to: zákon č. 104/2010 Z. z., ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov s účinnosťou od 1. januára 2011. V prípadoch, keď sa v katastrálnom území mesta majú použiť technológie pri otvárke, príprave, dobývaní, úprave a zušľachťovaní rádioaktívnych nerastov a pri likvidácii sanácii banských diel spojených s dobývaním nerastov s rádioaktívnymi vlastnosťami mesto bude oprávnené podávať stanovisko. Súhlasné stanovisko mesta je povinnou prílohou žiadosti organizácie, ktorá mieni túto technológiu použiť. Zákon č.110/2010 Z. z., ktorým sa mení a dopĺňa zákon č.569/2007 Z. z. o geologických právach (geologický zákon) v znení neskorších predpisov s účinnosťou od 1. januára 2011. Mesto bude mať postavenie účastníka konania konaní o prieskumnom území na výskyt rádioaktívnych nerastov s možnosťou ako navrhovateľ podať návrh na zmenu alebo zrušenie prieskumného územia. Záujem a vyjadrenie nesúhlasu - petície občanov proti ťažbe uránu na Slovensku viedli k úprave vyššie uvedenej legislatívy. Zákony oproti predchádzajúcemu obdobiu menia postavenie dotknutej obce a zabezpečujú právo občanov, vyjadriť sa k plánovanej banskej činnosti v schvaľovacom procese. Aj napriek skutočnosti, že: snaha mesta a VÚC vo veci návrhu na zrušenie chráneného ložiskového územia (CHLÚ) v lokalite Jahodná – Kurišková. nebola príslušným štátnym orgánom povolená, došlo k zmene legislatívy v prospech dotknutých obcí. Podľa vyjadrení zástupcov spoločnosti, ktorá vytvára podmienky pre dobývanie uránu vo výhradnom ložisku uránových a molybdénových rúd v lokalite Jahodná – Kurišková, dôjde k procesu posudzovania zámeru činnosti podľa zákona EIA v priebehu niekoľkých rokov. Uznesenie sa odporúča ponechať v sledovaní.
– navrhujeme zmeniť termín splnenia úlohy	
3.	1252
	
17.MMZ
14.11.2006	
T: po rokovaní MZ

Z: riaditeľ MMK	Portrétovanie primátora mesta Košice podľa stáročných zvyklostí mesta Košice - zabezpečiť portrét primátora mesta Košice Ing. Františka Knapíka a umiestniť ho v galérii primátorov v zasadačke mestskej rady Starej radnice mesta Košice na Hlavnej ulici – portrét primátora bude vyhotovený v súlade s ostatnými portrétmi.
– navrhujeme zmeniť termín splnenia úlohy	
4.	
31
	
II. MZ
22.02.2007	T: stály

Z: riaditeľ  MMK	Záväzné pravidlá pre zloženie výberových komisií Mestského zastupiteľstva v Košiciach - úloha sa priebežne plní. Pri realizácii výberových konaní je predmetné uznesenie o zložení výberových komisií MZ dodržiavané.
– navrhujeme zrušiť uznesenie alebo ho aktualizovať v závislosti od súčasného stavu	
5.	38 
bod 2a)
	
II. MZ
08.03.2007	
T: priebežne

Z: riaditeľ  MMK
	Správa o realizácii koncepcie riešenia problémov bývania v lokalitách s vysokou koncentráciou osôb ohrozených sociálnym vylúčením - zabezpečiť spoluprácu oddelení Magistrátu mesta Košice pri plnení úloh  vyplývajúcich zo schválenej Koncepcie riešenia problémov bývania v lokalitách s vysokou koncentráciou osôb ohrozených sociálnym vylúčením – spolupráca oddelení MMK pri plnení úloh vyplývajúcich zo schválenej Koncepcie sa priebežne realizuje napr. pri definovaní rozvojových zámerov mesta, v Lokálnej stratégii komplexného prístupu, pri realizácii výkonu osobitného príjemcu dávky v hmotnej núdzi a pod.
- ponechať v sledovaní	
6.	93 
bod 3
	
IV. MZ
26. - 27.04.
2007	T: priebežne,do 31.12.2007 a v priebehu programov. obdobia 2007 – 2013

Z: riaditeľ MMK	Rozvojové zámery mesta Košice s výhľadom na roky 2007 – 2013 - zabezpečiť usporiadanie vlastníckych vzťahov, spracovanie projektovej dokumentácie a vydanie stavebných povolení na tie aktivity mesta so stavebným prvkom, na ktoré bude Mesto Košice žiadať dotácie – Mesto Košice pripravuje spracovanie projektovej dokumentácie na projekty, ktoré sú pripravované na  výzvy z operačných programov. Zároveň zabezpečuje usporiadanie vlastníckych vzťahov a činností vedúcich k vydaniu stavebných povolení na tie aktivity mesta  so stavebným prvkom, na ktoré bude Mesto Košice žiadať dotácie.
– navrhujeme zmeniť termín splnenia úlohy	
7.	94 
bod 2
	
IV. MZ
26. - 27.04.
2007	
T: v priebehu programov.
    obdobia

Z: riaditeľ  MMK
	Aktuálna projektová pripravenosť mesta na čerpanie prostriedkov z fondov EÚ - pravidelne informovať Komisiu regionálneho rozvoja a cestovného ruchu pri  MZ v Košiciach o aktivitách realizovaných v rámci Jednotnej koordinácie projektov, vrátane obsahu a výstupov z pracovných stretnutí prierezových tímov zložených zo zástupcov mestských častí, mestských podnikov a zamestnancov MMK – komisia regionálneho rozvoja a cestovného ruchu dostáva informácie o implementácií schválených projektoch, pripravovaných projektoch a o podaných  projektoch, ktoré sú v procese schvaľovania. Podľa rokovacieho poriadku komisia je spôsobilá rokovať ak je prítomná nadpolovičná väčšina avšak v poslednom štvrťroku Komisia regionálneho rozvoja a CR túto podmienku nesplnila a vzhľadom k tomu sa neuskutočnili plánované rokovania komisie.
- ponechať v sledovaní	
8.	372
bod 2
	
XIII. MZ
28.02.2008	
T:  stály

Z: riaditeľ MMK	Správa hlavného kontrolóra mesta Košice - bod 1b - dodržiavanie 14 dňovej lehoty na odsúhlasenie návrhov nájomných zmlúv a ich dodatkov – návrh na zrušenie úlohy bude predložený na septembrové rokovanie MZ. 
Bod 2 - dôsledne dodržiavať postup pri odstránení nedostatkov zistených kontrolou Útvarom hlavného kontrolóra a) výzva dlžníkovi na úhradu dlžnej sumy, b) uznanie dlhu, resp. splátkový kalendár, resp. dohoda o urovnaní dlhu,  c) žaloba o zaplatenie podaná na príslušný Okresný súd (resp. návrh na vydanie platobného rozkazu) pri vymáhaní pohľadávok – postup v súlade s uznesením.
- ponechať v sledovaní	
9.	

378
bod 2c)
	
XIII. MZ
11.03.2008	T: 06/2008
Nový T: jún 2009

Z: riaditeľ MMK, 
    hlavný        architekt mesta Košice,  
DPMK, a.s.
	Vypracovať návrh na vyriešenie problému v súvislosti s priestormi pre potreby DPMK, a.s. v areáli na Bardejovskej ul.: 2c) pripraviť komplexné riešenie rozšíreného areálu DPMK, a.s. s finančným zabezpečením a časovým harmonogramom realizácie – na XXX. rokovaní MZ bol uznesením č. 1039 schválený dlhodobý prenájom pozemku na 20 rokov v areáli DPMK a.s. Bardejovská 6 za účelom výstavby plniacej stanice CNG pre firmu SPP, a.s.. Ostatné skutočnosti sú podmienené voľnými finančnými prostriedkami.
– navrhujeme zmeniť termín splnenia úlohy	
10.	481

XVI. MZ
26.- 27.06.
2008	T: 31.12.2009
Nový T: 31.12.2011

Z: riaditeľ MMK
    Ing. František Tampl,  
    riaditeľ SMsZ	Správa o činnosti hlavného kontrolóra Mesta Košice v spolupráci s riaditeľom SMsZ v Košiciach vysporiadať delimitáciu majetku a jeho postupné zverenie do správy SMsZ –  v roku 2010 bolo objednaných 11 nových geometrických plánov, na základe ktorých prebiehajú rokovania so správcami majetku mesta Košice. Následne po overení a zápise geometrických plánov v katastri nehnuteľností, bude majetok mesta zmluvne zverený do správy správcom podľa predmetu ich činnosti.
- ponechať v sledovaní	
11.	
486
bod 2)
	
XVI. MZ
26. - 27.06.
2008	
T: august 2008

Z: riaditeľ MMK	Návrh na 2. úpravu rozpočtu mesta Košice na rok 2008 - zabezpečiť finančné prostriedky vo výške cca 150 mil. Sk a po predložení vyčíslenia nákladov a stanovení termínov so špecifikáciou aktivít pre roky 2008 a 2009 zo strany DPMK a.s., zapracovať do návrhov na úpravu rozpočtu v roku 2008 a pripravovaného rozpočtu na rok 2009 požadované finančné prostriedky pre prípravu a realizáciu premiestnenia autobusového depa DPMK, a.s. 
 z priestorov VŠA do priestorov areálu na Bardejovskej ulici - plnenie uznesenia trvá. Proces sťahovania DPMK, a.s. na Bardejovskú ul. je v štádiu riešenia a rokovaní. V programovom rozpočte mesta Košice na rok 2010 schválenom uznesením MZ č. 1026/2009 finančné prostriedky súvisiace so sťahovaním DPMK, a.s. rozpočtované neboli. Mesto hľadá finančné zdroje na realizáciu úlohy.
- navrhujeme zmeniť termín splnenia úlohy	
12.	584
	
XVIII. MZ
11.09.2008	
T: október 2008
Nový T: jún 2010

Z: riaditeľ MMK	Návrh – požiadavky na riešenie UPN-O mesta Košice požiadavky-návrhy za MČ Košice-Poľov – zabezpečiť všetky potrebné organizačné a legislatívne kroky v rámci ďalšieho schvaľovacieho procesu na realizáciu zámerov MČ Košice-Poľov uvedených a predložených v materáli :“Návrh-požiadavky na riešenie ÚPN-O mesta Košice požiadavky-návrhy za MČ Košice-Poľov - odd. ÚHA mesta Košice spracovalo zadanie overovacej štúdie a zabezpečilo jej spracovanie a prerokovanie. Overovacia štúdia a výsledky jej prerokovania slúžia ako podklad pre zmeny a doplnky územného plánu mesta Košice, ktoré už boli vypracované, zverejnené na úradných tabuliach a webovej stránke mesta a prebieha ich verejné pripomienkovanie. Z časových dôvodov nebolo možné predpísané úkony v zmysle stavebného zákona realizovať do júnového termínu MZ. Predpokladaný termín schvaľovania návrhov v MZ je preto na najbližšom septembrovom MZ.
- navrhujeme zrušiť sledovanie	
13.	626
bod 3)
	
XX. MZ
30. - 31.10.
2008	
T: MZ –12/2008

Z: riaditeľ MMK
	Organizačný poriadok Magistrátu mesta Košice – dopracovať predložený návrh Organizačného poriadku Magistrátu mesta Košice s jeho doplnením o pripomienky odznelé v diskusii, vrátane záverov analýzy kompetenčného a personálneho auditu na Magistráte mesta Košice a po doplnení  predložiť na riadne rokovanie MZ v Košiciach v decembri 2008 – pripomienky na dopracovanie Organizačného poriadku MMK súvisia s rekodifikáciou Štatútu  mesta Košice, ktorý realizuje Oddelenie komunálneho práva MMK v súčinnosti s inými útvarmi.
- navrhujeme zmeniť termín splnenia úlohy alebo dané uznesenie zrušiť	
14.	692 
bod 4)
	
XXI. MZ
10.12.2008	
T: MZ – 3/2009
Nový T:  stály

Z: riaditeľ MMK
	Zriadenie dopravno – riadiacej ústredne a automatizovaného systému riadenia dopravy - v nasledujúcich rokoch pokračovať v budovaní kamerového systému  v rámci III. Etapy  -.  Oddelenie správy komunikácií MMK v ďalších rokoch počíta s rozvojom kamerového systém. Toto uplatní i pri zostavení rozpočtu v ďalších rokoch. V návrhu Programového rozpočtu mesta Košice na rok 2010 Oddelenie správy komunikácií MMK zahrnulo aj položku 66 500,- € na ďalší rozvoj kamerového systému. V odsúhlasenom Programovom rozpočte mesta Košice na rok 2010 však táto položka bola krátená na 38 500,- € z dôvodu ohrozenej finančnej situácie mesta Košice. 
- ponechať v sledovaní	
15.	699
bod b)
	
XXI. MZ
10.12.2008	T: v texte

Z: riaditeľ MMK	Prehodnotenie účasti mesta v domácich a zahraničných združeniach – informovať poslancov MZ polročne o prínosoch členstva v združeniach  - informatívna správa o prínosoch členstva v domácich a zahraničných združeniach za I. polrok 2010 bola predložená na XXXVI. rokovaní MZ. Je navrhnutá zmena termínu v rámci samostatného materiálu na septembrové  rokovanie MZ.
- ponechať v sledovaní (1-krát ročne)	
16.	794
	
XXIV. MZ
30.04.2009	T: bez termínu
 
Z: riaditeľ MMK, ÚHA MK
	Zmeny a doplnky ÚPN HSA Košice, lokalita Ťahanovce – Magnezitárska – optimalizovať lokalizáciu dopravného napojenia mimoúrovňovej križovatky v súlade s ďalšími rozvojovými aktivitami mesta so zohľadnením urbanistických, ekonomických, technických a majetkových kritérií – úloha je navrhnutá na zrušenie v rámci samostatného materiálu na septembrové  rokovanie MZ.
- navrhujeme zrušiť uznesenie	
17.	1029
	
XXX. MZ
15. - 16.12.
2009	
T: 30. 6. 2010
Nový T: I. polrok 2011

Z: riaditeľ MMK
	Vyhodnotenie plnenia úloh vyplývajúcich z Koncepcie riešenia problémov bývania v lokalitách s vysokou koncentráciou osôb ohrozených sociálnym vylúčením - spracovať zámer na vytvorene samostatného referátu krízovej intervencie, v rámci ktorého bude komplexne organizovaná a riadená činnosť zameraná na zvýšenie životnej úrovne rómskych obyvateľov mesta - jedná sa o čiastočnú zmenu organizačnej štruktúry, ktorej cieľom má byť racionalizácia riadenia činností na úseku pomoci neprispôsobivým občanom v existujúcich lokalitách. Návrh bude predložený na rokovanie MZ po prerokovaní  s odbornými oddeleniami a komisiami MZ. Navrhuje sa zmena plnenia úlohy do obdobia po komunálnych voľbách – prvý polrok 2011.
- ponechať v sledovaní